****

**BASHKIA ROSKOVEC**

**DREJTORIA E BURIMEVE NJERËZORE DHE ÇËSHTJEVE JURIDIKE**

**SHPALLJE PËR LËVIZJE PARALELE**

**DHE PRANIM NË SHËRBIMIN CIVIL**

**SPECIALIST PËR EMERGJENCAT CIVILE**

Në zbatim të nenit 22 dhe 25 të ligjit nr.152/2013, “*Për nëpunësin civil*”, i ndryshuar, si dhe kreut II, III, IV dhe V, të Vendimit nr.243 datë 18.03.2015 të Këshillit të Ministrave “Për pranimin, lëvizjen paralele, periudhën e provës dhe emërimin në kategorinë ekzekutive”, Bashkia Roskovec shpall Procedurat e lëvizjes paralele dhe e pranimit në shërbimin civil për pozicionin:

**Një vend pune** në pozicionin **Specialist për Emergjencat Civile** në Drejtorinë e Prokurimeve dhe Zbatueshmërisë së Investimeve,

- Kategoria e pagës IV-a.

|  |
| --- |
| Pozicioni i më sipër, u ofrohen fillimisht nëpunësve civilë të së njëjtës kategori për procedurën e lëvizjes paralele! Vetëm në rast se ky pozicion, në përfundim të procedurës së lëvizjes paralele, rezulton ende vakant, ai është të vlefshme për konkurrimin nëpërmjet procedurës së pranimit në Shërbimin Civil |

**Për të dy Procedurat (lëvizje paralele dhe pranimin në shërbimin civil) aplikohet në të njëjtën kohë!**

**Afati për dorëzimin e dokumentave për:**

**LËVIZJE PARALELE 18/10/2024**

**Afati për dorëzimin e dokumentave për:**

**PRANIM NË SHËRBIMIN CIVIL 23/10/2024**

|  |
| --- |
| * **Përshkrimi përgjithësues i punës për pozicionin Specialist për Emergjencat Civile:** |

* Zbaton detyra lidhur me planifikimin dhe përballimin e emergjencave civile në territorin e bashkisë.
* Merret me organizimin, koordinimin e veprimtarisë së strukturave operacionale dhe strukturave të tjera në rastet emergjencave civile për të garantuar mbrojtjen e jetës së njerëzve,të gjësë së gjallë,të pronës,të trashëgimisë kulturore e të mjedisit .
* Me grupet e punës merr pjesë në kryerjen e vlerësimeve të risqeve në territorin e bashkisë dhe me harton dokumentin e vlerësimit të riskut nga fatkeqësitë .
* Me grupet e punës harton dhe rishikon strategjinë e zvogëlimit të riskut nga fatkeqësitë.
* Harton dhe përditëson planin vendor për emergjencat civile.
* Harton programet e masave të institucionit të bashkisë për menaxhimin e emergjencave civile verore dhe për përballimin e situatave të shkaktuara gjatë periudhës dimërore.
* Ndjek situaten dhe menaxhon situatat e krijuara nga dukuri natyrore dhe ngjarje të lidhura me veprimtarinë njerëzore.
* Verifikon dhe dokumenton të gjitha emergjencat e krijuara nga dukuri natyrore dhe ngjarje të lidhura me veprimtarinë njerëzore.
* Harton dokumentacionin dhe paraqet në bashki, ne këshillin bashkiak dhe të gjitha institucionet shtetërore pergjegjës për zhdëmtimin e dëmit të shkaktuar.
* Merr masat me Bashkinë dhe bashkërendon punët me institucionet e tjera për evakuimin e banorëve në raste të emergjencës.
* Merr masat për sigurimin e çadrave dhe materialeve të domosdoshme në rastet e emergjencave.
* Është Koordinator i Këshillit Vendor për Sigurinë Publike në Bashkinë Roskovec
* Është Sekretar i Komisionit të Mbrojtjes Civile në Bashkinë Roskovec, merr të gjitha masat për organizimin e mbledhjeve të KMC-së, kryen njoftimin, përgatit dhe shpërndan materialet përkatëse të mbledhjes në kohë, për secilin anëtar, si dhe mban procesverbalin e mbledhjes.
* Njofton Kryetarin e Bashkisë për çdo ngjarje me pasoja të ndodhura në territorin e bashkisë duke propozuar masa.

Informojnë në mënyrë të vazhdueshme institucionin e Prefektit,agjencinë Kombëtare të Mbrojtjes Civile në lidhje me investimet parandaluese,mbrojëse dhe rehabilituese.

* Informon publikun dhe komunitetin e rrezikuar,bazuar në dokumentin e vlerësimit të riskut
* Organizon veprimtari trajnuese në fushën e mbrojtjes civile për punonjësit dhe banorët.
* Merr në shqyrtim kërkesat ,ankesat e qytetarëve dhe kthen përgjigje brenda afateve ligjore.
* Përgatitja e materialeve përkatës dhe kthim përgjigje të shkresave të ardhura

**I-Lëvizja paralele**

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.

|  |  |
| --- | --- |
| **1.1** | **KUSHTET PËR LËVIZJEN PARALELE DHE KRITERET E VEÇANTA** |

**Kushtet që duhet të plotësojë kandidati në procedurën e lëvizjes paralele janë:**

* Të jenë nëpunës civil të konfirmuar, brenda së njëjtës kategori,
* Të mos kenë masë disiplinore në fuqi (të vërtetuar me një dokument nga institucioni);
* Të kenë të paktën vlerësimin e fundit “Mirë” apo “Shumë mirë”;

**Kandidatët duhet të plotësojnë kriteret e veçanta si vijon:**

1. Të zotërojë një Diplomë Universitare të nivelit minimal “Bachelor” në shkencat ekonomike, menaxhimi, drejtësi, inxhineri ndërtimi, gjeologjike, inxhineri mjedisi , diplome arsim të lartë ushtarak/policor apo fusha të ngjashme me to *(Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi)*.
2. Të kenë eksperiencë pune mbi 1 vit.
3. Të kenë aftësi të mira komunikuese dhe të punës në grup.
4. Të ketë njohuri të një gjuhe të huaj.

|  |  |
| --- | --- |
| **1.2** | **DOKUMENTACIONI, MËNYRA DHE AFATI I DORËZIMIT** |

Kandidati duhet të dërgojë dorazi në një zarf të mbyllur, në zyrën e Drejtorisë së Burimeve Njerëzore dhe Çështjeve Juridike të Bashkisë Roskovec, këto dokumenta:

* Letër motivimi për aplikim në vendin vakant.
* Një kopje të jetëshkrimit.
* Nje numër kontakti dhe adresën e plotë të vendbanimit.
* Fotokopje e diplomës. Nëse aplikanti disponon një diplomë të një universiteti të huaj duhet ta ketë të njesuar pranë Ministrisë së Arsimit.
* Fotokopje e listës së notave. Nëse ka një diplomë dhe listë notash të ndryshme me vlerësimin e njohur në Shtetin Shqiptar, aplikanti duhet ta ketë të konvertuar atë sipas sistemit shqiptar.
* Fotokopje të një vleresimi vjetor.
* Fotokopje të aktit të konfirmimit të Statusit të nëpunësit civil.
* Fotokopje të librezës së punës e plotësuar.
* Çertifikata ose dëshmi të kualifikimeve, trajnimeve të ndryshme.
* Fotokopje e letërnjoftimit.
* Vetëdeklarim të gjendjes gjyqësore
* Vërtetim gjëndjes shëndetsore;

***Dokumentet duhet të dorëzohen në institucion, brenda datës 18/10/2024.***

|  |  |
| --- | --- |
| **1.3** | **REZULTATET PËR FAZËN E VERIFIKIMIT PARAPRAK** |

Në datën **20/10/2024***,* Drejtoria e Burimeve Njerëzore dhe Çështjeve Juridike në Bashkisë Roskovec do të shpallë në portalin “Drejtorisë Rajonale të Agjencisë Kombëtare të Punësimit dhe Aftësive”, në faqen zyrtare të internetit të Bashkisë dhe në stenden e informimit të publikut listën e kandidatëve që plotësojnë kushtet e lëvizjes paralele dhe kriteret e veçanta.

Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga Drejtoria e Burimeve Njerëzore dhe Çështjeve Juridike të Bashkisë Roskovec, nëpërmjet adresës tuaj të e-mail, për shkaqet e moskualifikimit.

Kandidatët, të cilët rezultojnë të pakualifikuar, brenda 3 (tri) ditëve kalendarike nga data e njoftimit individual, paraqesin ankesat me shkrim pranë Drejtorisë së Burimeve Njerëzore të Bashkisë Roskovec. Ankesat zgjidhen brenda 5 (pesë) ditëve kalendarike, nga data e paraqitjes së tyre.

|  |  |
| --- | --- |
| **1.4** | **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA** |

Kandidatët do të vlerësohen në lidhje me:

1. Njohurite mbi Ligjin Nr.139/2015, “Për vetëqeverisjes vendore”
2. Njohuritë mbi Ligjin Nr. 152/2013,*“Për nëpunësin civil”*, i ndryshuar, dhe aktet nënligjore dalë në zbatim të tij.
3. Njohuritë mbi Ligjin Nr. 9131, datë 08.09.2003,*“Për rregullat e etikës në administratën publike”*.
4. Njohuritë mbi ligjin nr.9367, datë 07.04.2005 “Për parandalimin e konfliktit të interesave në ushtrimin e funksioneve publike”, i ndryshuar
5. Njohuritë mbi Ligjin 44/2015 Kodi i Proçedurave Administrative
6. Ligji nr. 45/2019, datë 18.07.2019 “Per Mbrojtjen Civile”

.

|  |  |
| --- | --- |
| **1.5** | **MËNYRA E VLERËSIMIT TË KANDIDATËVE** |

**Kandidatët do të vlerësohen në lidhje me dokumentacionin e dorëzuar:**

Kandidatët do të vlerësohen për përvojën, trajnimet apo kualifikimet e lidhura me fushën, si dhe çertifikimin pozitiv. Totali i pikëve për këtë vlerësim është 40 pikë, i ndarë në: 20 pikë përvojë, 10 pikë për trajnime apo kualifikime të lidhura me fushën përkatëse dhe 10 pikë për certifikimin pozitiv ose për vlerësimet e rezultateve individuale në punë, në rastet kur procesi i certifikimit nuk është kryer

Kandidatët gjatë intervistës së strukturuar me gojë do të vlerësohet me 60 pikë.

**Totali i pikëve është 100 pikë.**

|  |  |
| --- | --- |
| **1.6** | **DATA E KONKURIMIT DHE DALJA E REZULTATEVE TË KONKURIMIT DHE MËNYRA E KOMUNIKIMIT** |

Për datën dhe vendin e konkurimit kandidatët do të njoftohen nga Drejtoria e Burimeve Njerezore dhe Çështjeve Juridike.

Në përfundim të vlerësimit të kandidatëve, Bashkia Roskovec do të shpallë fituesin në Faqen Zyrtare të Bashkisë Roskovec dhe në portalin “Drejtorisë Rajonale të Agjencisë Kombëtare të Punësimit dhe Aftësive”. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.

**2- Pranimi në Shërbimin Civil**

|  |
| --- |
| *Vetëm në rast se pozicioni i publikuar në këtë shpallje, në përfundim të procedurës së lëvizjes paralele, rezulton ende vakant, ky pozicion do të jetë i vlefshëm për konkurim nëpërmjet procedurës së pranim në shërbimin civil.* |

***Për këtë procedurë kanë të drejtë të aplikojnë të gjithë personat që janë jashtë shërbimit civil.***

|  |  |
| --- | --- |
| **2.1** | **KUSHTET QË DUHET TË PLOTËSOJË KANDIDATI NË PROCEDURËN E PRANIMIT NË SHËRBIMIN CIVIL** |

**Kushtet që duhet të plotësojë kandidati në procedurën e Pranimi në Shërbimin Civil:**

1. Të jetë shtetas shqiptar;
2. Të ketë zotësi të plotë për të vepruar;
3. Të zotërojë gjuhën shqipe, të shkruar dhe të folur;
4. Të jetë në kushte shëndetësore që e lejojnë të kryejë detyrën përkatëse;
5. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
6. Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit nr. 152/2013.

**Kandidatët duhet të plotësojnë kriteret e veçanta si vijon:**

1. Të zotërojë një Diplomë Universitare të nivelit minimal “Bachelor” në shkencat ekonomike, menaxhimi, drejtësi, inxhineri ndërtimi, gjeologjike, inxhineri mjedisi , diplome arsim të lartë ushtarak/policor apo fusha të ngjashme me to *(Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi)*.
2. Të kenë eksperiencë pune deri në 1 vit.
3. Të kenë aftësi të mira komunikuese dhe të punës në grup.
4. Të ketë njohuri të një gjuhe të huaj.

|  |  |
| --- | --- |
| **2.2** | **DOKUMENTACIONI, MËNYRA DHE AFATI I DORËZIMIT** |

Kandidatët që aplikojnë duhet të dorëzojnë dokumentet si më poshtë:

1. Jetëshkrim:
2. Fotokopje të diplomës (përfshirë edhe diplomën bachelor);
3. Fotokopje të librezës së punës (të gjitha faqet që vërtetojnë eksperiencën në punë);
4. Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj;
5. Fotokopje të letërnjoftimit (ID);
6. Vërtetim të gjëndjes shëndetësore;
7. Vetëdeklarim të gjëndjes gjyqësore.

***Dokumentet duhet të dorëzohen në institucionin e Bashkisë Roskovec, brenda datës 23/10/2024***

|  |  |
| --- | --- |
| **2.3** | **REZULTATET PËR FAZËN E VERIFIKIMIT PARAPRAK** |

Në datën **01/11/2024***,* Drejtoria e Burimeve Njerëzore dhe Çështjeve Juridike të Bashkisë Roskovec do të shpallë në portalin “Drejtorisë Rajonale të Agjencisë Kombëtare të Punësimit dhe Aftësive”,në faqen zyrtare të internetit të Bashkisë dhe në stendën e informimit të publikut listën e kandidatëve që plotësojnë kushtet e lëvizjes paralele dhe kriteret e veçanta.

Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga Drejtoria e Burimeve Njërëzore dhe Çështjeve Juridike të Bashkisë Roskovec, nëpërmjet adresës tuaj të e-mail, për shkaqet e moskualifikimit.

Kandidatët, të cilët rezultojnë të pakualifikuar, brenda 5 (pesë) ditëve kalendarike, nga data e njoftimit individual, paraqesin ankesat me shkrim pranë Drejtorisë së Burimeve Njerëzore të Bashkisë Roskovec. Ankesat zgjidhen brenda 5 (pesë) ditëve kalendarike, nga data e depozitimit të ankesës.

|  |  |
| --- | --- |
| **2.4** | **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI** |

Kandidatët do të vlerësohen në lidhje me:

1. Njohurite mbi Ligjin Nr.139/2015, “Për vetëqeverisjes vendore”
2. Njohuritë mbi Ligjin Nr. 152/2013,*“Për nëpunësin civil”*, i ndryshuar, dhe aktet nënligjore dalë në zbatim të tij.
3. Njohuritë mbi Ligjin Nr. 9131, datë 08.09.2003,*“Për rregullat e etikës në administratën publike”*.
4. Njohuritë mbi ligjin nr.9367, datë 07.04.2005 “Për parandalimin e konfliktit të interesave në ushtrimin e funksioneve publike”, i ndryshuar
5. Njohuritë mbi Ligjin 44/2015 Kodi i Proçedurave Administrative
6. Ligji nr. 45/2019, datë 18.07.2019 “Per Mbrojtjen Civile”

|  |  |
| --- | --- |
| **2.5** | **MËNYRA E VLERËSIMIT TË KANDIDATËVE** |

Kandidatët do të vlerësohen nga Komiteti i Përhershëm i Pranimit, i ngritur pranë Bashkise Roskovec.

Totali i pikeve te vleresimit te kandidateve eshte 100 pike te cilat ndahen perkatesisht:

1. 15 pike për dokumentacionin e dorëzuar;
2. 25 pikë për intervistën e strukturuar me gojë;
3. 60 pikë për vlerësimin me shkrim.

|  |  |
| --- | --- |
| **2.6** | **DATA E KONKURIMIT DHE DALJA E REZULTATEVE TË KONKURIMIT DHE MËNYRA E KOMUNIKIMIT** |

Në përfundim të vlerësimit të kandidatëve, Drejtoria e Burimeve Njërëzore dhe Çështjeve Juridike e Bashkisë Roskovec do të njoftojë ata individualisht në mënyrë elektronike për rezultatet (nëpërmjet adresës së e-mail). Drejtoria e Burimeve Njërëzore dhe Çështjeve Juridike do të shpallë fituesin në faqen zyrtare dhe në portalin “Shërbimi Kombëtar i Punësimit”.

*Të gjithë kandidatët që aplikojnë për procedurën e ngritjes në detyrë, do të marrin informacion në faqen e Bashkise Roskovec, për fazat e mëtejshme të kësaj procedure:  
  
- për datën e daljes së rezultateve të verifikimit paraprak;  
- datën, vendin dhe orën ku do të zhvillohet konkurimi;  
  
Për të marrë këtë informacion, kandidatët duhet të vizitojnë në mënyrë të vazhdueshme faqen e Bashkise Roskovec duke filluar nga data: 01/11/2024*

**DREJTORIA E BURIMEVE NJERËZORE DHE ÇËSHTJEVE JURIDIKE**

**BASHKIA ROSKOVEC**